open-index/open-wikipedia-markdown huggingface dataset:
Jack Hobbs

**Jack Hobbs** (g. 1988 m. rugpjūčio 18 d. Portsmute) – anglų futbolininkas, žaidžiantis Leicester City klube.

Būdamas dešimties žaidė Moulton Harrox klube, vėliau perėjo į Lincoln City FC. 2004–2005 sezone debiutavo prieš Bristol Rovers FC. 2005 m. rugpjūčio 2 d. Hobbsas perėjo į Liverpool FC ir pasirašė trejų metų sutartį. Debiutavo Liverpulio dublerių komandoje mini – derbyje prieš Evertoną. Hobbso didžiulis nuopelnas buvo laimėjus FA jaunimo taurę prieš Manchester City. 2008 m. sausio 24 d. buvo paskolintas Scunthorpe United iki 2007–2008 sezono pabaigos. Pirmą įvartį pelnė vasario 15 d. prieš Stoke City FC. 2008 m. liepos 26 d. buvo išnuomotas Leicester City klubui, 2009 m. birželio 24 d. pasirašė 4 metų kontaktą su Leicester City klubu.

## Šaltiniai

## Nuorodos
* Žaidėjo statistika soccernet.espn.go.com
Kelnės

**Kelnės** – ant juosmens ir kojų dėvimas drabužis.

Būna trumpos ir ilgos, viršutinės ir apatinės, vyriškos ir moteriškos, jaunuoliškos ir vaikiškos.

## Istorija
Šiaurės ir Vidurio Europoje kelnes germanai dėvėjo jau nuo bronzos amžiaus, pietryčių Europoje – skitų raitininkai. Apie III a. iš germanų perėmė ir romėnai.

Ankstyvaisiais viduramžiais kelnės tapo vyrų aprangos dalimi. Trumpas kelnes su siūtomis iš audinio kojinėmis dėvėjo kartu su tunika. Sutrumpėjus vyriškiems apdarams, buvo siuvamos pėdkelnės. Jos išpopuliarėjo XV a. Nuo XVI a. vėl dėvėtos trumpos, dažniausiai pūstos kelnės, XVII a. – dengiančios kelius, o nuo XIX a. paplito ilgos kelnės.

Moterys kelnes nuo seno dėvėjo Rytų šalyse. Europoje ėmė dėvėti po Pirmojo pasaulinio karo. Iš pradžių kelnės buvo sportinės arba buitinės moterų aprangos dalis. Apie XX a. 7-ąjį dešimtmetį išpopuliarėjo.

### Lietuvoje
Iki XX a. pradžios dėvėjo tik vyrai. XVII a. minima, kad Tilžės ir Ragainės apylinkėse valstiečiai mūvėjo trumpas su keliaraiščiais (manoma, kad pagal vokiečių madą) kelnes, Įsručio apylinkėse – siauras ir ilgas.

XIX a. pab. – XX a. pr. iš vilnonės, pusvilnonės ar lininės medžiagos buvo siuvamos neplačios, ilgos su juosmeniu kelnės. Vasarinės kelnės siūtos be liemens, perrišamos virvele. Žieminės kelnės dažniausiai siūtos iš pilko milo, vasarinės – iš baltosios ar mėlynmargės drobės. Darbinės kasdieninės kelnės buvo pašukinės ar pakulinės, Dzūkijoje – net storos kanapinės. Žiemos metu buvo dėvimos dvejos, o vasarą daugiausia tik vienos apatinės kelnės. Kadangi baltos kelnės greitai susitepdavo, dažnai jas dažydavo pilkšvai, mirkydami pelkių rūdos vandenyje.

Šaltuoju metų laiku ilgų kelnių galai buvo suleidžiami į batus. Kai avima vyžomis, naginėmis ar klumpėmis, kelnių galai buvo apmaunami kojinėmis arba apvyniojami vyturais.

Po Pirmojo pasaulinio karo paplito kariško kirpimo bridžų ir galifė tipo kelnės.

## Taip pat skaitykite
* Džinsai
* Šortai
* Galifė
* Bridžai
* Šarovarai

## Šaltiniai
* Visuotinė lietuvių enciklopedija, t. IX, Juo – khi
Vakuuminis vamzdis

**Vakuuminis vamzdis** arba **elektroninė lempa** – elektrovakuuminis prietaisas, dažniausiai sudarytas iš stiklinės, metalinės ar keraminės kolbos (indo), kuriame yra labai gilus vakuumas ir įmontuoti elektrodai, iš kurių vienas (katodas) dažniausiai būna kaitinamas. Šis įtaisas skirtas lyginti srovei, stiprinti, generuoti signalams. Taip pat gali būti naudojamas signalų maišymui, detektavimui.

Pirmąją elektroninę lempą 1904 m. išrado radijo išradėjo Marconi bendradarbis Ambrose Flemingas.

## Įrenginiai
* diodas
* triodas
* pentodas
* tetrodas
* magnetronas
* klistronas
* katodinių spindulių vamzdis (CRT)
* Rentgeno spindulių vamzdis
* fotodaugintuvas

## Šaltiniai
Venezia FC

**Venecijos „Venezia FC srld“** – Italijos futbolo klubas iš Venecijos.

## Istorija
Klubo ištakos siekia 1907 m.

2015 m. patyrusi trečią bankrotą ekipos istorijoje, komanda buvo atgaivinta Venezia F.C. Srld vardu ir perkelta į Serie D lygą. Ją laimėjusi, 2016 m. ji debiutavo Lega Pro lygoje.

2016 m. birželio 7 d. naujuoju komandos treneriu tapo Filippo Inzaghi. Sezono pabaigoje komanda įveikė Parma FC ekipą ir pateko į Serie B lygą.

## Sudėtis
; Pagrindinė klubo komanda
: Atnaujinta: 

 

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia juoda apranga. 

## Garsesni žaidėjai
; Atstovavo nacionalinei rinktinei
* 
; Užsieniečiai
*  Domen Črnigoj, saugas;
*  John Yeboah,;
*  Joel Pohjanpalo, puolėjas;

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* Transfermarkt
* Globalsportsarchive
US Pro Vercelli Calcio

**US Pro Vercelli Calcio** – Italijos futbolo klubas iš Verčelio (Pjemontas). Vienas sėkmingiausių XX a. pradžios Italijos futbolo klubų.

## Istorija
Klubas įkurtas 1892 metais. 

Atkurtas 2010 m. 

2016–2017 m. sezone žaidė Serie B ir užėmė 17 vietą.

## Pasiekimai

## Sezonai

|}

## Lietuviai
* Linas Mėgelaitis, saugas 2015–2016 m.

## Išnašos

## Nuorodos
*
Tiempo

**Tiempo** () - antras, garsios Argentinos grupės, "Erreway" albumas. Jo kopijų parduota du milijonai visame pasaulyje. Vienu milijonu daugiau už pirmąjį albumą "Señales". Didelio pasisekimo sulaukė Argentinoje. Kritikai sakė, kad tai yra geriausias "Erreway" albumas. Singlais tapo šios dainos: "Tiempo", "Será de Dios", "Para Cosas Buenas", "Que Estés", "Te Soñé" ir "Vas A Salvarte". 

Daug aktorių iš "Rebelde Way" kaip Jorge Maggio, Jazmin Beccar Varela, Victoria Maurette, Ángeles Balbiani, Piru Sáez ir kt. 2002 ir 2003 m. vyko į *[[Erreway]]* turus. Jie šoko ir dainavo pritariamaisiais vokalais. Kai kurie iš jų, kaip Victoria Maurette ir Piru Saenz atliko savo solines dainas. 

## Dainos

* "Tiempo" 
* "Será de Dios" 
* "Para Cosas Buenas" 
* "Dije Adiós" 
* "Me Da Igual" 
* "Que Estés" 
* "No Estés Seguro" 
* "No Se Puede Más" 
* "Te Soñé" 
* "Invento" 
* "Vas A Salvarte" 
* "Vamos Al Ruedo"
Memoria

**Memoria** () – trečias Argentinos grupės „Erreway“ albumas. Dainas parašė Maria Cristina de Giacomi and Carlos Nilson, kurie taip pat sukūrė dainas kitiems „Erreway“ albumams: „Señales“ (2002) ir „Tiempo“ (2003). Albumas išleistas 2004 m. birželį ir parduota 500 000 kopijų vien tik Pietų Amerikoje. Dainos „Asignatura Pendiente“, „Vivo Como Vivo“, „De Aquí de Allá“, „Solo Se“ ir „Memoria“ yra naudojamos kino filme „“ (2004 m.), o dainos „Memoria“ ir „Que Se Siente“ tapo singlais jau liepos mėnesį. Daina *Memoria* praleido tris savaites Argentinos hitų pirmoje vietoje, tapo grupės sėkmingiausiu singlu.

## Dainų sąrašas

# „Memoria“
# „Solo Se“
# „De Aquí de Allá“
# „Asignatura Pendiente“
# „No Hay Que Llorar“
# „Dame“
# „Bandera Blanca“
# „Mañana Habrá“
# „Perdiendo Ganando“
# „Que Se Siente“
TOZ

Žodis **TOZ** reiškia:

* TOZ – Tulos ginklų gamykla, tai rusiška gamyklos pavadinimo santrumpa *ТОЗ*;
* TOZ – kai kurių Tulos ginklų gamyklos gaminamų šautuvų (medžioklinių ir sportinių) markė.
El disco de Rebelde Way

**"El disco de Rebelde Way"** yra Argentinos grupės "Erreway" geriausių hitų rinkinys. Jis išleistas 2006 m. tik Ispanijoje. Išparduota 350 000 kopijų. Albumas sudarytas geriausių hitų iš jų ankstesnių albumų "Señales", "Tiempo" ir vieno DVD. Šio albumo atlikėjai Felipe Colombo, Camila Bordonaba, Benjamin Rojas ir Luisana Lopilato.

Šis rinkinys buvo pateiktas, sukurtas ir režisuotas Kris Morenos (Cris Morena). Muziką ir žodžius sukurė Cris Morena, Silvio Furmansky, Gustavo Novello ir Carlos Nilson, kurie dirbo su "Erreway" anksčiau. Dar kartą "Warner Music" buvo "Erreway" ženklas.

## Dainų sąrašas

### Albumas

* "Tiempo"
* "Rebelde Way"
* "Será de Dios"
* "Bonita de Más"
* "Para Cosas Buenas"
* "Invento"
* "Sweet Baby"
* "Te Soñé"
* "Vas A Salvarte"
* "Inmortal"
* "Resistiré"
* "Será Porque Te Quiero"
* "Amor de Engaño"
* "Perder Un Amigo"
* "Dije Adiós"
* "Aún, Ahora'
* "Me Da Igual"
* "Que Estés"
* "Vamos Al Ruedo"

### DVD

* "Para Cosas Buenas"

* "Será de Dios"

* "Vas A Salvarte"

* "Erreway"

* "Que Estés"

* "Te Soñé"

* "Resistiré"

* "Será Porque Te Quiero"

* "Inmortal"

* "Sweet Baby"

* "Bonita de Más"
Kompanija Taktinė raketų ginkluotė

**Kompanija „Taktinė raketų ginkluotė“**, **KTRV** () – Rusijos kompanija, vienas stambiausių ginkluotės gamintojų. Kompanijos būstinė įsikūrusi Koroliove (Maskvos sritis, Rusija).

Kompanija įkurta 2002 m. sausio 24 d. Rusijos valstybinio mokslinio – gamybinio centro „Zvezda-Strela“ (*ГНЦП «Звезда-Стрела»*) pagrindu ir jungia daugiau kaip 14 stambių Rusijos karinio pramoninio komplekso įmonių. 100% akcijų priklauso valstybei.

Kompanija kuria ir gamina priešlaivines, priešradarines ir daugiatiksles raketas, skirtas aviaciniams, laivų ir kranto gynybos taktiniams raketiniams kompleksams.

Į kompaniją įeina 19 įmonių:
* valstybinis mokslinis – gamybinis centras „Zvezda-Strela“ – raketų oras – žemė gamintojas
* valstybinis mašinų konstruktorių biuras „Vympel“ () – raketų oras – oras gamintojas
* valstybinis mašinų konstruktorių biuras „Raduga“ () – strateginių sparnuotųjų raketų gamintojas
* valstybinė mokslo gamybinė įmonė „Region“ () – valdomų bombų gamintojas
* bandomasis konstruktorių biuras „Zvezda“ () – raketų oras – žemė gamintojas
* valstybinė įmonė „Omsko gamykla Automatika“ () – raketų oras – oras ir oras – žemė nusitaikymo sistemų gamintojas
* valstybinė imonė „Mašinų gamybos konstruktorių biuras Iskra“ () – kieto kuro raketinių variklių kūrėjas ir gamintojas
* ir kt.

## Nuorodos
* Tactical Missiles Corporation  (oficiali svetainė)
* ОАО “Корпорация “Тактическое ракетное вооружение” (г. Москва)
* "Корпорация „Тактическое ракетное вооружение“, ОАО
Saksai

::*Apie vokiečius, kariavusius Lietuvos nepriklausomybės kovose, žr. [[Saksų savanoriai]]*

**Saksai** (, , , , ) buvo germanų genčių konfederacija. Jų palikuonys Šiaurės Vokietijoje laikomi vokiečiais, rytinėje Nyderlandų dalyje – olandais, o pietų Anglijoje – anglais. Seniausia žinoma jų apgyvendinta vieta yra Šiaurės Albingija, atitinkanti dabartinę Holšteino teritoriją.

Saksai dalyvavo germanų gentims keliantis į Angliją V a. ir vėliau. Nežinoma kiek jų persikėlė iš žemyno, bet visų persikėlusių germanų skaičius yra 10 000–200 000. Per pastaruosius du šimtmečius daugybė žemyno saksų įsikūrė įvairiose pasaulio dalyse, ypač Šiaurės Amerikoje, Australijoje, Pietų Afrikoje ir net buvusioje Tarybų Sąjungoje, kur kai kurios bendruomenės išlaikė savo kultūrą ir kalbą, bet yra priskiriami vokiečiams ar olandams.

Dėl Hanzos sąjungos tarptautinių prekybos kelių ir migracijos viduramžiais, saksai paveikė skandinavų ir baltų kalbą ir kultūrą.

Senovės graikų geografas Klaudijus Ptolemėjus teigė, kad prieš mūsų erą saksai gyveno teritorijoje, kuri apima dabartinę šiaurės vakarų Vokietijos sritį su Jutlandijos pusiasalio pietine dalimi ir rytinių Nyderlandų dalimi. Susimaišius anglams ir saksams susiformavo anglosaksai.

Saksų pavadinimas kilo nuo **Sax** (kitaip Seax, Seaxe ar Hadseax), vienašmenio germaniško peilio. Karolio Didžiojo istorikas Einhardas juos laikė ypač karingais.

## Išnašos
Ekstrapiramidinė sistema

**Ekstrapiramidinė sistema** – smegenyse esantis nervinis tinklas, dalyvaujantis judesių koordinacijoje. Ekstrapiramidinės sistemos motorinę dalį sudaro uodeguotasis ir lęšiniai branduoliai, juodoji medžiaga ir raudonasis branduolys. Ekstrapiramidinės sistemos juntamuoju centru laikomas svarbiausias aferentinės informacijos centras - tarpinių smegenų gumburas, kuris gausiais abipusiais ryšiais susijungia su šios sistemos motoriniais dariniais.
Ekstrapiramidinėje sistemoje yra centrai, reguliuojantys:
* raumenų įtempimą
* antagonistinių raumenų darbą
* nesąmoningus automatinius judesius.
TK

**TK** gali reikšti:

* TK – technikos komitetas standartizacijoje;
* TK – 6,35 mm *Korovino pistoletas*, kitaip *TK pistoletas*;
* Tokelau – ISO 3166-1 standartu apibrėžtas šalies dviejų raidžių kodas;
* ISO 3166-2:TK – ISO 3166-2 standarto sudėtinė dalis, apibrėžianti Tokelau padalijimą į regionus.

**tk** gali reikšti:
* tk – turkmėnų kalbos kodas.
* Turkmėnų Vikipedija (:tk:).
TK pistoletas

**TK pistoletas**, *Korovino pistoletas* (, *пистолет *'Т**ульский, **К*'оровина, образца 1926 год*) – 6,35 mm tarybinis savitaisis pistoletas, 1925 m. sukurtas Sergejaus Korovino, tada dirbusio Tulos ginklų gamykloje.

Sergejus Korovinas 1922 m. sukūrė pirmą savo pistoletą. Tai buvo 7,65 mm pistoletas, skirtas armijai, tačiau jis pasirodė per sudėtingas ir sunkus.

1925 m. sporto draugija „Dinamo“ užsakė sukonstruoti kišeninį 6,35 mm kalibro sportinį ir civilinį pistoletą. 1926 m. Korovinas pistoletą konstruoti baigė, ir metų pabaigoje Tulos gamykla ėmė jį gaminti. Ginkluotėn priimtas pistoletas buvo pavadintas *пистолет Тульский, Коровина, образца 1926 год* ('Tulos Korovino pistoletas, 1926 m. pavyzdžio').

Pistoletas buvo skirtas ne armijai, todėl laikytas civiliniu, nors paprastas tų laikų tarybinis pilietis jo nusipirkti negalėjo. Pistoletus gamino aukštiesiems karininkams, aukštiems partiniams veikėjams. TK naudojo kaip apdovanojimo ginklą. Daug TK naudojo NKVD. Manoma, kad 1926–1935 metais buvo pagaminta kelios dešimtys tūkstančių TK pistoletų.

TK turėjo naudoti 6,35 mm Brauningo šovinį, tačiau tvirta jo konstrukcija leido naudoti ir galingesnius to kalibro šovinius. TSRS šiam pistoletui gamino 6,35x16 mm SR šovinius su didesniui parako užtaisu. Šių šovinių kulkos turėjo apie 20 % didesnį pradinį greitį ir didesnę pramušamąją gebą.

TK pistoletas pakeitė iki tol populiarų 1906 m. modelio 6,35 mm Browning pistoletą. TK buvo panašaus dydžio, bet jo kulka turėjo didesnę žiočių energiją, daugiau šovinių dėtuvėje, patogesnius rankeną ir saugiklį, geresnį taikiklį. Išvaizda buvo panašus į 1910 m. modelio to kalibro Mauzerio pistoletą.

TK pistoletas mažas ir lengvas, todėl patogus slapta nešiotis. Pistoleto kulkų stabdomoji geba menka (žiočių energija ~106 J). Net į gyvybiškai svarbų organą pataikiusi kulka ne išsyk išveda iš rikiuotės, priešininkas dar gali priešintis, pvz., iššauti. Efektyvus šaudymo nuotolis – 20–25 m.

Prieš šaunant pistoletą reikia užtaisyti ranka (užvesti), nes spaudžiant nuleistuką pistoleto kovinė spyruoklė neužsitaiso. Todėl neįmanoma staiga išsitraukti pistoletą ir iššauti, jei prieš tai pistoletas nebuvo ranka užvestas. O nešiotis kišenėje užvestą pistoletą pavojinga, kadangi pistoleto saugiklis blokuoja tik nuleistuką, o ne daužiklį, o daužiklis kartais nusprūsdavo ir iššaudavo šovinį. Ilgai nešiojant užvestą pistoletą kovinė spyruoklė prarasdavo stangrumą.

## Nuorodos

* Korovin TK pistol (USSR / Russia) 
* Пистолеты Коровина (ТК – Тула, Коровин)
2006 FIFA World Cup

**FIFA World Cup** – futbolo žaidimas, skirtas 2006 metų pasaulio futbolo čempionatui. Žaidime yra 127 šalių rinktinės, suskirstytos į šešis – Afrikos, Azijos, Europos, Šiaurės Amerikos, Pietų Amerikos, Centrinės Amerikos ir Karibų bei Okeanijos – regionus. Pirmąkart įvestas čempionatas pagal regioną. Komandų rikiuotėje yra ir Lietuvos komanda.

## Žaidimas
Žaidimas sukurtas su tuo pačiu principu kaip ir FIFA 06. Abiejų žaidimų grafika ir valdymas beveik nesiskiria. Žaidime mušant baudinius taikinio nėra – kaip ir FIFA 06 ar FIFA 05 žaidimuose.

## Muzika
Žaidime skamba 36 dainos, garsiausi atlikėjai sukūrę jas yra Mattafix, Depeche Mode ar The Go! Team.
Andy Gray

**Endis Grėjus** (*Andrew David Gray*; g. 1977 m. lapkričio 15 d. Harrogate, Anglija) – škotų futbolininkas.

Jis yra futbolininko Frank Gray sūnus.

## Šaltiniai
Kazikėnai

**Kazikėnai** – kaimas Jurbarko rajono savivaldybėje, 3 km į vakarus nuo Smalininkų, dešiniajame Nemuno krante. Išlikę Kazikėnų dvaro pastatai.

## Etimologija

Kaimo pavadinimas () kildinamas nuo žodžių *kasikas, [[kasėjas]]* + *[[kiemas]]* arba prūsų kalbos žodžio *kasajs, cassoye, kasis, kaschan* – „žalvaris“. Taip pat tikėtina, kad vietovė pavadinta pagal Kasiko upelį, pratekantį netoliese.

## Istorija

XVIII a. kaimas minimas kaip ***Kasikiemis***. XX a. pradžioje per kaimą nutiestas Pagėgių–Smalininkų siaurasis geležinkelis, čia įrengta Kazikėnų stotelė.

|}

## Gyventojai

## Šaltiniai
SGC Sampierdarenese

**Società Ginnastica Comunale Sampierdarenese** – buvęs Italijos futbolo klubas iš Genujos.

## Istorija

XX a. 4-ajame dešimtmetyje su kitomis miesto komandomis buvo susijungusi į Liguria Genova klubą. 1946 m. kartu su SG Andrea Doria komanda susijungė į Sampdoria Genova klubą.

## Pasiekimai

## Išnašos

## Nuorodos
* RSSSF duomenų bazė
USD Novese

**Novi Ligūrės „Novese“** – mėgėjiškas Italijos futbolo klubas iš Novi Ligūrės (Pjemontas).

## Istorija

## Istorija

## Išnašos

## Nuorodos
*
Società Polisportiva Ars et Labor

**S.P.A.L. 2013** – Italijos futbolo klubas iš Feraros.

## Istorija

Klubas įkurtas 1907 m. kaip *Circolo Ars et Labor*, o 1913 pervadintas *Società Polisportiva Ars et Labor*.

Eilę metų (nuo 1920 iki 1925 bei nuo 1951 iki 1968) žaidė Serie A pirmenybėse.
Geriausias klubui buvo 1959–1960 metų Serie A čempionatas.

2005 m. klubas atkurtas kaip **Spal 1907**, nes buvo iškelta bankroto byla.

2012 m. vasarą, po bankroto procedūrų, klubas atkurtas kaip **Società Sportiva Dilettantistica Real S.P.A.L.** ir žaidė Serie D pirmenybėse.

2016–2017 m. Serie B užėmė pirmąją vietą ir iškovojo teisę žaisti Serie A po 49 metų pertraukos.

## Pasiekimai

## Sezonai

|}

## Emblema

Vaizdas:Spal logo.png|Senoji emblema
Vaizdas:ФК Спал.png|Dabartinis logotipas


## Spalvinė gama

## Apranga
; Sportinės aprangos pokyčiai.
* Namuose rungtyniauja balta žydra apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Platinamasis paketas

**Platinamasis paketas** (, lietuviškai kartais vadina *distribucija*) – programinės įrangos rinkinys, paruoštas patogiam platinimui bei įdiegimui.

Įprastai platinamuoju paketu vadinama operacinė sistema su Linux ar kitu (pvz BSD, HURD), dažniausiai laisvu, operacinės sistemos branduoliu bei papildomomis programomis. Labiausiai paplitę yra vadinamieji GNU/Linux platinamieji paketai, su Linux branduoliu bei laisvų programų rinkiniu, kurių dauguma platinamos pagal GNU licencijas (GPL bei LGPL).

Vieni Linux platinamieji paketai turi daugiau programų, o kiti mažiau, atitinkamai skiriasi ir savo dydžiu bei paskirtimi. Labiausiai paplitę yra serveriams bei namų kompiuteriams skirti platinamieji paketai, populiariausi yra: Debian, Ubuntu, Mandriva, Fedora, SuSE, Gentoo, Slackware, Linspire, Xandros, Archlinux, Mepis GNU/Linux.

Labai dažnai GNU/Linux platinamieji paketai kuriami vieni kitų pagrindu, pvz., Debian pagrindu yra sukurti Ubuntu, Mepis, Linsprire, Xandros bei Lietuvos rinkai skirtas Baltix platinamieji paketai. Taip kuriant daug mažiau darbo yra dubliuojama, dažniausiai visur naudojamos tos pačios laisvos programos (pvz internetui naršyti - Firefox, tekstams rašyti, pateiktims bei skaičiavimams biure - LibreOffice, grafinei terpei - X.org sistema ir t. t.), todėl sukuriami geriau galutiniam naudotojui pritaikyti produktai.
Kongming žibintas

**Kongming žibintas** () – tradicinis kinų nepilotuojamas nedidelis karšto oro balionas, karo metu naudotas kaip signalinis žiburys, dabar – pramogai. Dar dažnai vadinamas „dangaus žibintu“.

Tradiciniai žibintai gaminami iš bambuko karkaso, aptraukto ryžių popieriumi. Varpo formos apačioje montuojama žvakė (ar pan.), kuri degdama kaitina viduje esantį orą.

Pirmas tokį žibintą panaudojo senovės Kinijos kariuomenės strategas Zhuge Liang.

Pasak sinologo ir istoriko brito Joseph Needham, kinai su tokio pobūdžio aparatais eksperimentavo dar III a. pr. m. e.

Kongming žibintai leidžiami Kinijoje rudens vidurio ir žibintų švenčių metu.

Dėl savo švytėjimo, greito ir ilgo skrydžio dažnai klaidingai palaikomas NSO.

## Išnašos

## Nuorodos
* Illiustruota naudojimo instrukcija
Paleoproterozojus

**Paleoproterozojus** - pirmoji proterozojaus eono era trukusi prieš 2,5 ir 1,6 mlrd. metų. Šiuo laikotarpiu kontinentai stabililizavosi. Išsivystė bakterijų tipas - melsvabakterės, naudojančios biocheminį fotosintezes procesą energijai ir deguoniui gaminti.
Paleoproterozojus padalintas į keturis periodus:
* Stateris
* Orosiris
* Riacinis
* Sideris
Skuodo valsčius

**Skuodo valsčius** () – buvęs administracinis-teritorinis vienetas dabartinės šiaurės vakarų Lietuvos teritorijoje. Centras – Skuodas.

## Istorija

Valsčius minimas XVI a. pabaigoje. XVIII a. pradžioje smarkiai nusiaubė Didysis maras: 1647 m. jame buvo 225 ūkiai, o 1717 m. po maro tik 90 ūkių. Carmečiu valsčius atkurtas XIX a. 2-ojoje pusėje Kauno gubernijoje. 1947 m. dalis teritorijos perduota naujam Lenkimų valsčiui. Valsčius panaikintas 1950 m. birželio 20 d., jo teritorija priskirta Skuodo rajonui (8 apylinkės).

|-
| 1877 m. || || 6310 || 538 kiemai  || 5 seniūnijos || 56
|-
| 1923 m.  || 242 || 12 762 || 2851 || || 56 gyvenvietės 
|-
| 1932 m. || 202 || 14038 || || 10 seniūnijos  ||
|-
| 1949-01-01  || 170 || || || 8 apylinkės  ||
|}

## Vadovai
* Leonas Viršilas, 1932 m.

## Suskirstymas

## Gyventojai
### Tautinė sudėtis

1923 m. gyveno 12 762 žmonės:
* Lietuviai - 81,13% (10354);
* Žydai - 10,26% (1310);
* Latviai - 6,09% (777);
* Baltarusiai - 0,73% (93);
* Vokiečiai - 0,62% (79);
* Rusai - 0,51% (65);
* Kiti - 0,66% (84).

### Žymūs žmonės

|-
| 1861 || Kivyliai || Ferdinandas Kaunackis, gydytojas || 1935
|-
| 1863 || Šarkės || Leonas Ereminas, muzikas || 1927
|-
| 1881 || Urviai || Danielius Alseika, gydytojas || 1936
|-
| 1915 || Kulai II || Emilija Černeckienė, tautodailininkė || 2012
|-
| 1916 || Puodkaliai || Stanislava Raciūtė-Butinavičienė, gydytoja-mokslininkė ||2002  
|-
| 1921 || Kivyliai || Ferdinandas Kaunas, gydytojas || 2008
|-
| 1928 || Puodkaliai || Česlava Leonida Lenkauskaitė, gydytoja ||
|-
| 1929 || Paluknė || Algimantas Litvaitis, sporto žurnalistas || 2008
|-
| 1930 || Truikinai || Valerijonas Vytautas Jucys, grafikas || 2016
|-
| 1936 || Lenkimai || Stasė Lygutaitė-Bucevičienė, poetė || 2023
|-
| 1937 || Puodkaliai || Adolfas Strakšys, žurnalistas, publicistas || 2022
|}

## Šaltiniai
Griunendalis

**Griunendalis** (*Groenendael*) - belgų aviganių veislė. Pavadintas pagal vietovę *Chateau de Groenendael*, kur gyveno jų dviejų skirtingų tipų protėviai. Jie taip pat buvo terviurenų protėviai. Veislės paskirtis - bandšunis, sargšunis.

Tinka įvairioms šunų sporto rungtims, ypač vikrumo ir kamuoliuko gaudymo varžyboms.
Netikrastraubliai

**Netikrastraubliai** (*Anthribidae*) – vabalų (*Coleoptera*) šeima.
Vabalai mažo ir vidutinio dydžio, panašūs į straubliukus. Pagrindiniai požymiai atskirti nuo staubliukų tai, kad jų antenos nealkūniškos ir turi viršutinę lūpą. Jų straublelis trumpas, plokščias, platus.

Lervos panašios į straubliukų lervas. Vystosi trūnijančioje, grybų pažeistoje medienoje. Yra gruobuoniškų rūšių (*Anthribus* gentis). Kai kurios rūšys iš *choragnae* pošeimio minta sėklomis.

Pasaulyje netikrastraublių yra apie 2750 rušių.
## Lietuvoje
Lietuvoje netikrastraubliai reti. Tik paprastasis netikrastraublis (*Platystomos albinus*) kiek dažnesnis nei kitos rūšys.
Respublikoje netikrastraublių aptiktos 9 rūšys. Dar 2 rūšys, kurios manoma, kad galėtų čia gyventi, ieškotinos.

Lietuvos netikrastraubliai:

## Taip pat skaitykite:
* Straubliukai
* Lietuvos vabalai
Matt Hardy

**Metas Hardis** (; g . 1974 m. rugsėjo 23 d.) – JAV profesionalus imtynininkas.

## Biografija
Būdamas dvylikos metų neteko mamos. Pradėjo savo karjerą būdamas 19 m. Jis debiutavo WWE federacijoje 1993 metais kartu su savo jaunesniuoju broliu Jeff Hardy.

Kartu su broliu Mattas įkūrė organizaciją „OMEGA“ (), kurioje taip pat dalyvauja ir kitas dabar TNA imtynininkas bei geras jų draugas Shannon Moore.

Matt’as su savo broliu Jeffu yra komandoje *The Hardy Boyz*. Kartu su Jeffu jis 6 kartus tapo WWE pasaulio komandinių varžybų čempionais, bei vieną kartą WCW komandinių varžybų čempionais. Matt’as taip pat yra WWE Europos, kovos be taisyklių ir lengvasvorių čempionas ir ECW čempionas. Kitose federacijose Matt’as buvo žinomas pseudonimais *The Angelic Diablo, Surge, White Cheetah, Ignis Fatus*. Pagrindiniai Matto imtynių judesiai yra: *Twist Of Fate, Moonsault, Side Effect* ir *Diving Leg Drop*.

Matt’as buvo atleistas iš TNA.
SVT-38

**SVT-38** (, *самозарядная винтовка Токарева образца 1938 г.*) – tarybinis 7,62 mm savitaisis šautuvas, sukonstruotas F. Tokarevo. Šis šautuvas turėjo pakeisti Mosino šautuvus. Patobulintas SVT-38 vadinamas SVT-40.

Ant SVT-38 būdavo dedamas 48 cm ilgio durtuvas.

SVT-38 buvo skirtas padidinti šaulių būrio ugnies galiai – keli būrio kareiviai turėjo būti ginkluoti SVT-38, likę – Mosino šautuvais. Kai kuriuose daliniuose visi šautuvai buvo SVT-38 (pvz., TSRS-Suomijos karo metu ties Ladogos ežeru veikusios slidininkų brigados). SVT-38 šautuvai labai padidino šaulių ugnies galią, tačiau juos reikėjo atidžiau prižiūrėti. Dėl prastos priežiūros SVT-38 gana dažnai užstrigdavo, todėl kareiviai juo skundėsi.

Žiemos karo metu Suomijos armija surinko apie 4000 trofėjinių šautuvų AVS-36 ir SVT-38, kuriuos suomių kareiviai mėgo ir kuriuos suomių kariuomenė naudojo iki 1961 m.

Dabar SVT-38 šautuvus labai vertina ginklų kolekcionieriai.

## Nuorodos
* Tokarev SVT-38 SVT-40 (USSR – Russia) 
* Finn capture SVT38 – 1939 Tula
Total War (žaidimų serija)

**„Total War**“ – kompiuterinių strateginių žaidimų serija, sukurta „Creative Assembly“ – didžiausios Jungtinės Karalystės žaidimų kūrimo bendrovės, pardavusios virš 36 mln. kopijų.

### Žaidimai

#### „Shogun: Total War“
Veiksmas vyksta XVI a. Japonijoje.

#### „Medieval: Total War“
Veiksmas vyksta viduramžių Europoje.

#### „Rome: Total War“
Veiksmas vyksta senovės Romos Imperijoje. Yra galimybė atrasti (tačiau nežaisti) aisčius.

#### „Medieval II: Total War“
Veiksmas vyksta viduramžių Europoje. Su papildymu „Kingdoms“ yra galimybė žaisti už Lietuvos Didžiąją Kunigaikštystę kovų prieš kryžiuočius metu.

#### „Empire: Total War“
Veiksmas vyksta XVIII a. Europoje, Amerikoje ir Indijoje. Yra galimybė žaisti už Abiejų Tautų Respubliką.

#### „Napoleon: Total War“
Veiksmas vyksta Napoleono karų metu Europoje.

#### „Total War: Shogun 2“
Veiksmas vyksta XVI a. Japonijoje.

#### „Total War: Attila“
Veiksmas vyksta ankstyvųjų viduramžių Europoje.

#### „Total War: Warhammer“
Fantastinis siužetas.

#### „Total War: Warhammer II“
Fantastinis siužetas.

#### „Total War Saga: Thrones of Britannia“
Veiksmas vyksta ankstyvųjų viduramžių Didžiojoje Britanijoje ir Airijoje.

#### „Total War: Three Kingdoms“
Veiksmas vyksta II a. Kinijoje.

## Nuorodos
* Oficiali svetainė
Žalpė

: *Apie Šešuvies intaką žr. [[Žalpė (Šešuvis)]].*

**Žalpė** – upelis Tauragės rajone, Mažonų seniūnijoje, dešinysis Šunijos intakas, teka į pietus nuo Vaitimėnų, pietų kryptimi Palulinės mišku.

Manoma, kad upėvardis susidarė iš **žal-upė*, t. y., „žalia upė“.

## Šaltiniai
Andrius Jokšas

**Andrius Jokšas** (g. 1979 m. sausio 12 d.) – futbolo treneris, buvęs Lietuvos futbolininkas, žaidęs saugo pozicijoje, atstovavo Lietuvos rinktinę.

## Futbolininko karjera

2010 m. gruodžio 31 d. pasirašė sutartį su Panevėžio "Ekrano" klubu.

## Trenerio karjera
A.Jokšas turi UEFA B trenerio licenciją ir siekia UEFA A licencijos.

Iki 2025 m. buvo Neptūnas B vyriausiuoju treneriu. Nuo 2025 m. pradžios tapo FK Neptūno vyr. trenerio Oleho Lutkovo asistentu.

Taip pat, nuo 2025 m. dirba treneriu FA KFA.

## Laimėjimai
* A Lyga: 2010, 2011
* LFF taurė: 2010, 2011

## Išnašos
Mindaugas Grigalevičius

**Mindaugas Grigalevičius** (g. 1981 m. gruodžio 3 d., Vilkaviškyje) – Lietuvos futbolininkas. Žaidžia puolėjo pozicijoje. Kviečiamas į Lietuvos rinktinę.

2010 m. liepos 31 d. pasirašė sutartį iki sezono pabaigos su Tauragės "Tauro" komanda. 2011 m. liepos 26 d. paliko Tauragės klubą. ir perėjo į REO Vilnius.

Iki 2018 m. treniravo FK Vytis Futsal. 2024-2025 m. treniravo FK Bruklinas futsalo komandą.

## Išnašos
Valerijus Mižigurskis

**Valerijus Mižigurskis** (g. 1983 m. balandžio 22 d.) – Lietuvos futbolininkas. Žaidė puolėjo pozicijoje.

2009 m. balandžio pradžioje sugrįžo į Lietuvą ir pasirašė sutartį su Tauragės „Tauro“ klubu.

## Įvarčiai rinktinėje

## Nuorodos
Alfredas Skroblas

**Alfredas Skroblas** (g. 1984 m. kovo 11 d.) – Lietuvos futbolininkas. Žaidžia krašto gynėjo pozicijoje. 2008 m. gruodžio 22 d. žaidėjo sutartis su Panevėžio klubu buvo nepratęsta. 2011 m. liepos 7 d. paliko Marijampolės klubą.

Atstovavo Lietuvos rinktinei. Debiutavo rungtynėse prieš Estiją.

## Pasiekimai
* 2005, 2008 m. A lygos čempionas
* 2009 m. LFF taurės laimėtojas
* 2005, 2009 m. LFF supertaurės laimėtojas

## Nuorodos
Algis Jankauskas

**Algis Jankauskas** (g. 1982 m. rugsėjo 27 d.) – Lietuvos futbolininkas, žaidžiantis gynėjo pozicijoje.

## Karjera
### FK Žalgiris
Karjerą pradėjo Vilniaus Žalgirio komandoje.
### FK Amkar
2004–2005 m. sezone rungtyniavo Rusijoje, Permės Amkar klube.

### FK Vėtra
2006 m. perėjo į Vilniaus Vėtrą, 2009 m. paskirtas šios ekipos kapitonu. 2010 m. liepos mėn. buvo išvykęs į vieno Ukrainos klubo peržiūrą, tačiau patyrė traumą ir klubas nusprendė kontrakto nepasirašyti. 
### VMFD Žalgiris
2010 m. liepos 28 d. pasirašė sutartį su Vilniaus „Žalgirio“ klubu  ir netrukus buvo išrinktas komandos kapitonu. Po 2015 m. sezono baigėsi sutartis su klubu ir nebuvo pratęsta.
### FK Sūduva
Nuo 2016 m. atstovavo „Sūduvos“ klubui. Už šią ekipą A lygoje jau sužaidė daugiau nei šimtą rungtynių. 2019 m. gruodžio mėn. buvo pranešta, kad lieka klube dar metams.

### FA Šiauliai
2020 m. gruodžio 16 d. persikėlė į Šiaulių klubą. 2021 m. žaidė Pirmoje lygoje, buvo vienas iš pagrindinių žaidėjų ekipoje.

2021 m. spalio 24 d. vyko XXVI (26) turo rungtynės. Paskutinėse reguliariojo sezono rungtynėse sprendėsi, ar šiauliečiai sugebės pasivyti jonaviškius. Algio Jankausko tikslus smūgis lėmė, kad FA Šiauliai iškovojo pergalę rezultatu 1:0 ir taškais susilygino su jonaviškiais. Kadangi abu klubai turėjo po 66 taškus, dėl nugalėtojų vardo buvo sužaistos „auksinės“ rungtynės.

Iš viso per 27 rungtynes pelnė 8 įvarčius ir buvo pripažintas geriausiu Pirmos lygos gynėju, taip pat atiteko geriausio Pirmos lygos žaidėjo įvertinimas. Komandos kapitonas sužaidė visas 27 rungtynes. Po sezono klubas pratęsė sutartį dar metams.

2022 m. lapkričio mėn. sužaidė atsisveikinimo rungtynes, po kurių oficialiai baigė profesionalo karjerą.

## Trenerio karjera

2023 m. sausio mėn. įgijo UEFA A trenerio licenciją.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Rinktinės
Kviečiamas į Lietuvos rinktinę. Rinktinėje debiutavo varžybose prieš Estiją.

## Pasiekimai
* LFF taurės laimėtojas: 2011–2012 m., 2012-2013 m., 2013-2014 m., 2014-2015 m., 2019 m.
* LFF Supertaurės laimėtojas: 2003 m., 2012 m., 2013 m., 2014 m., 2015 m., 2018 m., 2019 m.
* A lygos laimėtojas: 2013 m., 2014 m., 2015 m., 2017 m., 2018 m., 2019 m.
### Asmeniniai
; su FA Šiauliai
* 2021 m. birželio mėn. geriausias Pirmos lygos žaidėjas.
* Geriausias 2021 m. Pirmos lygos gynėjas.
* Geriausias 2021 m. Pirmos lygos žaidėjas.

## Šaltiniai

## Nuorodos
* alyga.lt (apie žaidėją)
* Globalsportsarchive
Rūko lankas

**Rūko lankas** – atmosferinės optikos reiškinys giminingas vaivorykštei. Skirtingai nuo vaivorykštės, jis yra sąlygotas žymiai smulkesnių (mažesnių nei 0,05 mm) vandens lašų, esančių rūke. Dėl šios priežasties rūko lankas neturi spalvų bei stebimas baltas arba pilkas. Rūko lankai kartais yra vadinami „baltosiomis vaivorykštėmis“. Rūko lanką irgi sukelia difrakcijos reiškinys, bet, skirtingai nuo vainiko, turinčio didelį kiekį spalvotų žiedų, skirtingos spalvos keliauja tuo pačiu erdviniu kampu.


Vaizdas:Fogbow glory spectre bridge edit 1.jpg|Rūko lankas, Saulės vainikas ir Brokeno šmėkla, stebimi San Franciske
Vaizdas:Fogbow spectre at the bay.jpg|Rūko lankas, Saulės vainikas ir Brokeno šmėkla, stebimi San Franciske
Vaizdas:roadfogbow.jpg|Rūko lankas, Saulės vainikas stebimi San Franciske


## Taip pat skaitykite

* Vainikas (optinis reiškinys)
* Brokeno šmėkla
* Šventojo švytėjimas
* Difrakcija
* Šviesos dispersija
* Mie sklaida
* Relėjaus sklaida
SVT

Žodis **SVT** reiškia:

* SVT-38 ar SVT-40 – rusiški savitaisiai 7,62 mm šautuvai;
* SVT – visuomeninė Švedijos televizija *Sveriges Television*;
* SVT – pank roko grupė San Franciske (JAV), veikusi 1978–83 m;
* SVT – supraventrikulinės tachikardijos () santrumpa.
SVT-40

**SVT-40** (, *самозарядная винтовка Токарева образца 1938 года*) – tarybinis savitaisis 7,62x54 mm kalibro šautuvas, sukurtas 1940 m. Fiodoro Tokarevo. Tai patobulintas SVT-38 variantas, gana plačiai naudotas antrajame pasauliniame kare. 

## Istorija
Šautuvas SVT buvo kuriamas kaip pakaitalas automatiniam šautuvui AVS-36. Pirmas variantas buvo SVT-38. kuriuo buvo ginkluota dalis Raudonosios Armijos kareivių TSRS-Suomijos kare. Eksploatuojant ir gaminant SVT-38 buvo aptikti kai kurie trūkumai, tad jis buvo modernizuotas ir tapo SVT-40.

1941 m. TSRS pagamino 1 600 861 SVT-40 (iš jų 34 782 – snaiperiniai). 1942 m. jų pagamino 264 148 (14 210 snaiperinių). Gamyba visiškai nutraukta 1945 m.

## Naudojimas
SVT yra taiklūs šautuvai.

Užtaisomi buvo dviem būdais. Buvo galima įstatyti šoviniais užpildytą dėtuvę arba šovinius įstumti iš viršaus naudojant šovinių apkabas.

### Trofėjiniai SVT
Tai įvertino ir Vokietijos kariuomenė – jie rinko trofėjinius SVT, remontavo juos, derino ir ginklavo savo kareivius. Dažniausiai trofėjiniai SVT atitekdavo snaiperiams ar prieš partizanus kovojusių dalinių kareiviams. Vokiečių kareiviai rastą SVT laikydavo geru trofėjumi, nes vokiški SVT analogai (savitaisiai šautuvai G-41(M) ir G-41(W)) buvo pernelyg prasti.

Vokietijos kariuomenėje trofėjiniai SVT buvo žinomi kaip *SlGew 259(r)* (paprasti SVT-38 ir SVT-40) bei *SlGewZf 260(r)* (snaiperiniai SVT).

Gana plačiai trofėjinius SVT-38 ir SVT-40 naudojo ir Suomijos kariuomenė. Joje SVT šautuvai naudoti iki 1961 m. Suomijos ginklų specialistai iki šiol stebisi, kad šis puikus to meto ginklas nebuvo populiarus Raudonojoje Armijoje.

### SVT likimas Raudonojoje Armijoje
Raudonosios Armijos perginklavimas SVT šautuvais buvo nutrauktas dėl objektyvių priežasčių:
* SVT gamyba buvo brangi – vieno SVT pagaminimas buvo brangesnis, negu vieno rankinio Degtiariovo kulkosvaidžio DP ir dešimties Mosino šautuvų. Karo sąlygomis, kai teko evakuoti daug ginklų ir susijusių gamyklų, kai trūko žaliavų ir kvalifikuotų darbininkų, tai buvo rimtas trūkumas.
* SVT reikalavo kvalifikuotesnės priežiūros negu paprastas Mosino šautuvas. Daugelis tuometinės Raudonosios Armijos kareivių nebuvo tiek paruošti, kad galėtų tinkamai prižiūrėti šiuos šautuvus. O neprižiūrėti SVT gana dažnai užsikirsdavo. Tuo tarpu jūrų pėstininkų daliniuose SVT iki karo pabaigos buvo labai populiarūs ir plačiai naudojami. Tradiciškai į karinį laivyną imdavo labiau techniškai paruoštus šauktinius.

Pasibaigus antrajam pasauliniam karui buvo nutarta, kad šautuvinio kalibro savitaisiai ir automatiniai šautuvai jau pasenę ir juos reikia keisti ginklais su tarpiniais šoviniais.

## Nuorodos
* SVT-40 Semi-automatic Rifle 

Nuotraukos:
* The SVT-40 Semi-Automatic Rifle in Pictures

Video:
* SVT-40 (šaudykloje)
* SVT-40 range session
Gerviniai (reikšmės)

**Gerviniais** vadinama:

* gerviniai paukščiai;
* kaimai:
** Gervinė (Raseinių rajone);
** Gerviniai (Trakų rajone).
Žmonijos lopšys

**Žmonijos lopšys** - UNESCO pasaulio paveldo vietovė Pietų Afrikoje, Gautengo provincijoje, į šiaurės vakarus nuo Johanesburgo. Plotas - 474 km². Svarbi paleoantropologijai. Vietovėje daug urvų, tarp jų Sterkfonteino ir Svartkranso urvai. Daugiau nei trisdešimtyje urvų rasta fosilijų. Čia rastos vienos seniausių hominidų fosilijų.
 
1935 m. *Robert Broom* Sterkfonteino urve rado pirmąsias hominido fosilijas ir pradėjo tyrinėjimus. 1947 m. *Robert Broom* ir *John Robinson* Sterkfonteino urve rado 2,3 mln metų amžiaus australopiteko fosiliją pramintą „Mrs. Ples“.

1997 m. *Ronald J. Clarke* rado beveik pilną australopiteko skeletą pramintą „Little Foot“. Svartkranso urve rasta seniausių kontroliuojamo ugnies naudojimo įrodymų, datuojamų 1 milijonu metų.
Kyviškių aerodromas

**Kyviškių aerodromas** – aerodromas Vilniaus rajone, šalia Kyviškių kaimo. Įrengtas 1947 metais. Šiuo metu aerodromas priklauso Vilniaus Gedimino technikos universiteto Antano Gustaičio aviacijos institutui.

Aerodrome veiklą vykdo Antano Gustaičio aviacijos institutas, Lietuvos kariuomenės mokomasis pulkas ir Vilniaus Dariaus ir Girėno aeroklubas. Aerodromas naudojamas mokymams, akrobatiniam skraidymui, šuoliams su parašiutu.

2007 m. gruodį Kyviškių aerodromui sukako 60 metų.

## Avarijos ir incidentai
2016 m. birželio 16 d. aerodrome nukrito sportinis lėktuvas, žuvo jį pilotavęs „Nacionalinio aeroklubo“ vadovas Šarūnas Staniulis. Pranešama, kad patyrusio piloto valdomas lėktuvas nukrito nepavykus triukui.


Kyviskiu aerodromas2 2015.JPG|Lėktuvas–eksponatas
Kyviskiu aerodromas2015.JPG|Aerodromas su lėktuvais, 2015 m.


## Šaltiniai
Rietavo herbas

**Rietavo herbas** – pagrindinis Rietavo miesto, Rietavo miesto seniūnijos ir Rietavo savivaldybės heraldinis atributas.

## Aprašas

Mėlyname herbinio skydo lauke ant žalios kalvos auksinis einantis liūtas (pakelta priekine dešine koja), dantyse laikantis sidabrinį kalaviją su auksine rankena.

## Istorija

1792 m. kovo 20 d. ATR valdovas Stanislovas Augustas  ir Ketverių metų seimas privilegija Nr. 43 Rietavui suteikė Magdeburgo teises ir iki dabar beveik nepakitusį herbą, kuriame buvo pavaizduotas bėgantis liūtas su kalaviju nasruose ir užrašu po juo lenkų kalba: *Za Narod, Króla y Wolność* („Už Tautą, Karalių ir Laisvę“). Šios privilegijos originalas dabar saugomas Lietuvos mokslų akademijos bibliotekos Rankraščių skyriuje. Tokią karingą herbo heraldiką pasirinkti, matyt, privertė tuo metu Abiejų Tautų Respublikoje tvyrojusi suirutės nuojauta. Liūtas simbolizavo drąsą, jėgą, valdžią ir teisingumą. Iš kitų jis herbų šis išsiskyrė tuo, kad nasruose laikė kalaviją, tarsi norėdamas kam nors jį įteikti.

Ilgainiui miesto herbas buvo užmirštas. Kiek stilizuotas jis atkurtas 1970 m. (autorė Birutė Žilytė), tačiau tais pat metais ir šis variantas buvo uždraustas.

Lietuvai atgavus nepriklausomybę, 1996 m. rugsėjo 18 d. pagal istorinę 1792 m. privilegiją atkurtas Rietavo miesto herbas, jį dekretu Nr. 1045 patvirtino prezidentas Algirdas Brazauskas. Herbo etalono autorius dailininkas Arvydas Každailis.

## Šaltiniai
Prolaktinas

**Prolaktinas** (liuteotropinis hormonas, LTH) – priekinės pasmegeninės liaukos gaminamas peptidinis hormonas.

Prolaktino yra ir moterų, ir vyrų organizmuose, tačiau vyrams jo funkcija nėra galutinai išaiškinta. Manoma, kad jis dalyvauja spermos gamyboje. Tuo tarpu mergaitėms lytinio brendimo metu prolaktinas skatina pieno liaukų vystymąsi, nėštumo metu – pieną sekretuojančių ląstelių vystymąsi, o po gimdymo – pieno sekreciją. Nėštumo metu dėl tokio veikimo jo koncentracija moters organizme ženkliai išauga, tačiau savo maksimumą pasiekia po gimdymo, nes nėštumo metu padidėjusi estrogenų koncentracija slopina prolaktino veikimą. Po gimdymo sumažėjus estrogenų koncentracijai, prolaktino veikimas sustiprėja, todėl per 3 paras po gimdymo suintensyvėja pieno išsiskyrimas. Veikdamas į pieno liaukas prolaktinas skatina į pieną įeinančių medžiagų sintezę (baltymų, lipidų, laktozės), gliukozės paėmimą iš kraujo.

Prolaktinas slopina gonadotropinių hormonų sintezę. Dėl to laktacijos metu nevyksta ovuliacija, menstruacinis ciklas nutrūksta.

Prolaktostatinas, endorfinai, enkefalinai, simpatinė nervų sistema, noradrenalinas slopina prolaktino sintezę ir sekreciją, o prolaktoliberinas, histaminas, acetilcholinas, serotoninas, parasimpatinė nervų sistema, estrogenai – skatina.
Degtiariovo gamykla

**ZID**, *Degtiariovo vardo gamykla* (, *ОАО «ЗиД»*) - Rusijos karinio pramonės komplekso gamykla Kovrovo mieste (Vladimiro sritis, Rusija).

Oficialiai teigiama, kad gamykla įkurta 1916 m. rugpjūčio 27 d., kai pradėta statyti Kovrovo kulkosvaidžių gamyklos korpusus. 1917 m. rugpjūčio 12 d. gamykla išleido pirmuosius kulkosvaidžius. Dabartinį pavadinimą gamykla gavo 1949 m.

Dabar gamykla įeina į 200 stambiausių Rusijos įmonių. Karinė ir civilinė produkcija eksportuojama į >10 pasaulio šalių.

## Gamyklos produkcija
Gamybos kryptys:
* Motociklai ir panašūs gaminiai
* Ginklai
* Pramoninės siuvimo mašinos
* Sausosios akumuliatorių baterijos
* Fasavimo įrenginiai maisto pramonei
* ir kt.

### Motociklai ir panašūs gaminiai

* mokikai *ZiD 50-01 Pilot*, *ZiD 50-01 Aktiv*, krovininis *ZiD 50-01*
* mopedai ir motoroleriai ZiD-LIFAN (rus. «ЗиД»–«LIFAN»)
* motociklai *ZiD 200 - LIFAN*, *LF200GY-5*, *ZiD-LIFAN LF400*
* triciklai ZiD-LIFAN LF200ZH-3
* kvadriciklai ZiD-LIFAN LF400ST
* pelkinis motociklas *Barchan*
* motokultivatoriai *Master* ir *Lider*
* vejapovės Rosa ()
* ir kt.

### Kariniai gaminiai
* signaliniai pistoletai SP81 ()
* pistoletai-kulkosvaidžiai: 9 mm AEK-919K Kaštan
* automatai AEK-971
* kulkosvaidžiai:
** stambaus kalibro: 12,7 mm Kord, 14,5 mm KPVT
** 7,62 mm PKM, PKMS, PKTM, PKMB
** 7,62 mm 6P41 Pečeneg ()
* aviacinės patrankos 23 mm GŠ-23, 30 mm GŠ-30
* granatsvaidžiai:
** rankinis prieštankinis granatsvaidis RPG-7V1
** rankinis priešdiversinis granatsvaidis DP-64
** mažasis nuotolinis priešdiversinis granatsvaidžio kompleksas DP-65
** specialusis granatsvaidžio kompleksas RGS-50M
** priešpėstinis automatinis granatsvaidis AGS-30
* laivinis kulkosvaidžio įrenginys MTPU ()
* raketos:
** priešlėktuvinės raketos: 9M39 (kompleksas *Igla 9K38*), 9M333 (kompleksas *Strela-10M3*)
** prieštankinės raketos 9M133 (didelio tolio kompleksas Kornet-3)
** sraigtasparnių leistuvų *Šturm* valdomos raketos *Ataka* (prieštankinė 9М120, termobarinė 9М120Ф)
** sviediniai (3УБК20, 3УБК14Ф) tankų patrankoms su valdomomis raketomis

## Įžymūs žmonės
Degtiariovo vardo gamykloje dirbo žinomi ginklų konstruktoriai:
* Vladimiras Fiodorovas
* Vasilijus Degtiariovas
* Georgijus Špaginas
* Piotras Goriunovas
AKTH

**Adrenokortikotropinis hormonas** (AKTH) – pasmegeninės liaukos tolimosios (distalinės) dalies (adenohipofizės) kortikotropinių ląstelių gaminamas hormonas. Šios ląstelės pirmiausia pagamina propriomelanokortikotropiną (PoMKT), kuris skyla į AKTH, lipotropinus, MSH (melanocitus stimuliuojantis hormonas), endorfinus.

Per parą žmogaus organizme yra išskiriama 5-25 mg AKTH, o stipraus streso metu – 10 ar 20 kartų daugiau.

AKTH funkcijos:
* Skatina antinksčių žievės ląstelių augimą ir brendimą;
* Skatina antinksčių žievės hormonų, ypač gliukokortikoidų (kortizolio, kortikosterono), taip pat mineralkortikoido aldosterono sintezę ir sekreciją;
* Veikia odos pigmentaciją;
* Dalyvauja angliavandenių, baltymų, riebalų apykaitoje. AKTH suaktyvina riebalų sunaudojimą organizme (dėl to sumažėja jų atsargos kepenyse): AKTH jungiasi su antinksčių žievės ląstelių membranose esančiais receptoriais (mažo ir didelio tankio lipoproteinais), riebalai pinocitozės būdu patenka į ląstelės vidų, juos veikia lizosomų fermentai, cholesterolio esteriai skyla į cholesterolį ir riebalų rūgštis. Cholesterolis panaudojamas gliukokortikoidų sintezei, steroidinių hormonų sintezei, antinksčių žievės ląstelių augimui, brendimui.

AKTH sekreciją skatina:
* Liberinai (skatina PoMKT susidarymą);
* Stresas;
* Sumažėjęs kraujo kiekis;
* Skausmas (veikia pasmegeninę liauką).
AKTH sekreciją slopina:
* Gliukokortikoidai, nes jie slopina liberinų sintezę.

Beta – lipotropinas, susidaręs skilus propriomelanokortikotropinui:

* Aktyvina riebalinio audinio lipazę – skatina riebalų skilimą;
* Skyla į 3 fragmentus: gama – lipoproteiną, beta – melanotropiną ir beta – endorfiną (jo poveikis panašus į morfino poveikį);
* Jį gamintis skatina stresas, skausmas --> jis sukelia natūralų nuskausminimą.

## Šaltiniai
Archipelago jūra

**Archipelago jūra** – Baltijos jūros dalis, esanti Suomijos teritoriniuose vandenyse tarp Botnijos ir Suomijos įlankų. Archipelago jūroje daugiausiai salų, nors jos ir mažos bei paplitusios santykinai nedideliame plote. Ši jūra yra sekli: vidutinis gylis – 23 m, o daugelis kanalų laivams nepraplaukiami.

## Geologija
Archipelago jūra sudaryta iš 257 didesnių nei 1 km² salų, o mažesnių, maždaug 0,5 ha dydžio salų yra apie 18 000. Mažiausių salų, įskaitant negyvenamas uolas ir šcherus, čia yra apie 50 000. Archipelago jūra apytikriai dalijama į išorinę ir vidinę. Išorinei būdingos mažos negyvenamos salos. Jūra išplitusi apytikriai trikampio teritorijoje, kurio kampuose yra Marianhaminos, Ūsikaupunkio ir Hanko miestai.

Salos iškilo po ledynmečio. Dėl tebevykstančio glacioizostazijos proceso atsiranda naujų šcherų ir salų, o jau esančios didėja ar jungiasi su kitomis. Dabartinis kilimo greitis čia – nuo 4 iki 10 mm per metus. Kadangi salos daugiausiai sudarytos iš kieto tipo uolienų, daugiausiai gneisų ir granitų, erozija čia vyksta ženkliai lėčiau nei kilimas.

## Galerija

File:Nauvo church.jpg|Nagu bažnyčia, datuojama XV a.
File:Isokari.jpg|Isokari švyturys
File:Korpo.JPG|
File:Nauvo_archipelago.jpg|Vidinis archipelagas Nagu
File:Jurmo-by-2005.jpg|Kaimas Jurmo saloje
File:Gullkrona 01.jpg|
File:IsokariMaritimePilotStation.jpg|
File:Pommern2009.JPG|Muziejaus laivas
File:MS_Isabella_saaristomerellä_2008-05-19_cropped.jpg|Keltas jungiantis Suomiją su Švedija
File:Kasnäs-Aura-2002.jpg|
File:Skerries which are part of the Åland Islands.jpg|Šcherai, kurie yra Alandų salų dalis
File:Hiittinen.jpg|
File:Kråkskär får 2010.jpg|


## Taip pat skaitykite

* Suomijos geografija
Vainikas (optinis reiškinys)

**Vainikas** – atmosferinės optikos reiškinys, sąlygotas šviesos sklaidos atgaline (link šviesos šaltinio) kryptimi (tokių reiškinių kaip šviesos difrakcija, atspindys bei lūžis kombinacija). Sklaidą sąlygoja iš vienodo dydžio vandens lašų sudarytas rūkas arba debesėlis. Vainikas, bendru atveju, yra sudarytas iš daugelio spalvotų žiedų. Dažniausiai yra stebimas vieno žiedo vainikas, bet palankiomis sąlygomis, kuomet lašų dydžiai yra vienodi, o jų forma izotropinė, galima pastebėti didelį kiekį skirtingų spalvų žiedų. Žiedų plotis, padėtis bei spalva stipriai priklauso nuo lašo matmenų, dėl šios priežasties, stebint vainiką, atrodo, kad jis lengvai mirga.

Kampinis vainiko dydis yra žymiai mažesnis nei vaivorykštės ir yra, priklausomai nuo lašo dydžio, nuo 5° iki 20°. Kadangi vainikas yra matomas priešingoje nei Saulė pusėje, reiškinys itin dažnai stebimas skrydžio metu, kuomet vainikas apgaubia lėktuvo šešėlį.

1947 m., danų astronomas Hendrikas van de Hulstas padarė prielaidą, kad paviršinės bangos sąlygoja vainiko susidarymą. Spalvoti žiedai, anot jo, yra sąlygoti interferencijos tarp skirtingų vandens lašo paviršiuje sklindančių skersinių modų (plazmonų). Vėliau šis reiškinys buvo tiksliau aprašytas Mie sklaidos pagalba.

Vainikai dažnai stebimi kartu su Brokeno šmėkla – nenatūralaus dydžio spalvotu stebėtojo šešėliu, susidariusiu ties žemiau stebėtojo lygio esančiu rūku. Šio giminingo reiškinio vardas yra siejamas su Brokeno vietovė Vokietijoje bei legenda apie ten apsireiškiančią kalno dvasią. Kadangi dalis Brokeno kalno yra virš debesų lygio, šioje vietovėje yra dažnas rūkas, tad susidaro palankios sąlygos susidaryti vainikui ir Brokeno šmėklai. Milžiniško spalvoto šešėlio atsiradimas bei jo savaiminiai judesiai dėl rūko arba debesies fluktuacijų sąlygoją ypač stiprų šešėlio gyvybiškumo įspūdį. Halas bei kiti atmosferinės optikos efektai sąlygojo gana prastos Brokeno kalno reputacijos susidarymą – viduramžiais ši vieta buvo laikoma raganų ir piktų dvasių susibūrimo vieta.

Kinijoje šis reiškinys yra vadinamas Budos šviesa. Jį dažnai buvo stebima kalnuotose Kinijos vietovėse. Pirmasis įrašas apie Saulės vainiką datuojamas 63 m. pr. m. e. Spalvotas halo bei Brokeno šmėkla buvo siejama su Budos apsireiškimu arba antgamtinių galių buvimo įrodymu.


Vaizdas:IMG 7474 solar glory.JPG|Vainikas su lėktuvo šešėliu centre
Vaizdas:Fogbow glory spectre bridge edit 1.jpg|Rūko lankas, Saulės vainikas ir Brokeno šmėkla stebimi San Franciske
Vaizdas:Glory, spectre.jpg|Saulės vainikas ir Brokeno šmėkla stebėti San Franciske
Vaizdas:Glory spectre fogbow ggb 1.JPG|Ryškus daugiažiedis Saulės vainikas


## Taip pat skaitykite
* Rūko lankas
* Brokeno šmėkla
* Šventojo švytėjimas
* Difrakcija
* Šviesos dispersija
* Mie sklaida
* Relėjaus sklaida